**ОТЧЕТЕН ДОКЛАД**

**ЗА СЪСТОЯНИЕТО НА НЧ „ОТЕЦ ПАИСИЙ – 1956“**

**С. ПЕТ МОГИЛИ ЗА 2021 ГОДИНА**

 Неусетно измина още една година, която просто се търколи покрай нашите ежедневни проблеми.

 През отчетният период да проследим какво сме направили. Тази година беше много тежка за целия български народ, но ние като едно работещо и с перспективи читалище се постарахме да оправдаем доверието и да докажем на Община Никола Козлево, че наистина можем и искаме да работим. Имаме желанието и възможностите, само искаме подкрепата на Общината. Първото мероприятие след Новогодишните празници на 2021 година беше празника „Бабин ден“, който се отпразнува под ръководството на читалищните служители. Едната служителка облечена с народна носия и с бебе на ръце и още няколко баби отидоха и поздравиха доктора, кмета и обиколиха магазините за да стане празника по весел. После продължиха веселбата в заведението „При Сарача“ с лека почерпка.

Вторият празник по Културния календар е Свети Харалампи, това е денят на пчеларя, стана вече традиция да се празнува този празник в нашето село. УС взе решение да се празнува на общинско ниво. Всички пчелари от Общината бяха поканени. Бяха разлепени обяви в цялата Община. Председателят ги посрещна с питка и мед и поздрави присъстващите с празника като им пожела успешна и по медоносна година. Празникът продължи с хора и танци.

 На първи март една от служителките беше облечена като Баба Марта и раздаде мартенички на малки и големи. Посети детската градина, училището, кметството, раздаде мартенички на пазаруващите в магазините и на тези които бяха на центъра.

 Следващият празник беше „Лазаруване“. Малки момиченца облечени като лазарки, придружени от читалищните служители обиколиха селските къщи и поздравиха стопаните с празника, като пяха лазарски песни.

 На 15 и 16 май 2021 година танцовият състав „На мегдана“ участва в „Балкан фолк – 2021“ в гр. Велико Търново. Танцовият състав беше придружен с медицинско лице и музиканти от гр. Варна. Имаме и видео материали. Танцовият състав се представи много добре, получи награда.

 Следващото участие беше на 05.06.2021 година в с. Секулово. Отново танцовият състав се представи отлично на събора „Секул Добруджански“.

 Другото ни представяне и участие на танцовия състав е през месец август в К.К. „Албена“ на събор „На мегдана в Албена“. Танцовият състав под ръководството на ръководителя на състава Венета Съръбеева отново се представи отлично. Дори с гордост мога да споделя, че след представянето ни журито ни върна на сцената с много аплодисменти и ни накара да продължим още три минути да играем.

 За съжаление извънредното положение продължи и през цялата 2021 година. Спряхме се до тук с изявите за наша сигурност и предпазливост.

 След охлабване на мерките през месец август участвахме в проект на Общината „Читалището е мой приятел“. Имаше много желаещи и се наложи да се оформят две групи. Децата се забавляваха и бяха много щастливи. Тук искам да отбележа, че имаше и недоволни родители, защото техните деца не можеше да участват, тъй като броят за участващите беше ограничен.

 Сега да кажем и няколко думи и за библиотеката към читалището. Получихме книги които са дарение от НЧ „Добри Войников“ гр. Шумен. Също така получихме дарение на книги от Технически университет гр. София. Участвахме в проект „Българските библиотеки – съвременни центрове за четене и информираност“. Проектът беше одобрен и обновихме книжния фонд с 116 бр. нови книги.

 Също така беше отбелязан и празника на пенсионера, беше посетен най възрастния жител на селото като го поздравихме в дома му.

 През месец ноември беше отбелязан денят на българския художник. Взеха участие ученици от четвърти, пети и шести клас, които рисуваха на тема „Есенен пейзаж“. Имаше награди за участниците.

 Библиотеката в читалището разполага с 3240 книги. Има вече 438 картона за посещение в библиотеката, но поради мерките за ограничаване на заразата от корона вирус тази година нямаме голяма посещаемост от читатели, но въпреки това бяха закупени нови книги.

 Читалището участва в инициативата на Общината под надслов „Вълшебна Коледа“. Поради пандемията повечето от читалищната дейност премина в беседи с ученици относно събитието.

Председател: Иванка Иванова